आर्टिकल 370 पर जोरदार भाषण से लद्दाख के सांसद ने पीएम मोदी और अमित शाह को बनाया अपना मुरीद  
लद्दाख के पिछड़ने के लिए आर्टिकल 370 और कांग्रेस को ठहराया जिम्मेदार
कहा- नेशनल कॉन्फ्रेंस और पीडीपी ने राज्य को 'पैतृक व्यवसाय' की तरह चलाया
लद्दाख की संस्कृति के लुप्त होने के लिए 370 और कांग्रेस को दोषी बताया
शेरिंग नामग्याल ने लोकसभा में कहा कि यदि लद्दाख आज अविकसित है तो इसके लिए आर्टिकल 370 और कांग्रेस पार्टी जिम्मेदार है. उन्होंने कहा कि लद्दाख के लोग केंद्र शासित प्रदेश के दर्जे के लिए सात दशकों से संघर्ष कर रहे हैं.  उन्होंने कहा कि लद्दाख की भाषा, संस्कृति अगर लुप्त होती चली गई तो इसके लिए अनुच्छेद 370 और कांग्रेस जिम्मेदार है.
संसद में बिल पास होने के बाद जम्मू-कश्मीर और लद्दाख का दो अलग-अलग केंद्र शासित प्रदेशों के रूप में अस्तित्व में आने का रास्ता साफ हो गया है.  
पीएम नरेंद्र मोदी ने एक ट्वीट में लद्दाख के बीजेपी सांसद नामग्याल को शाबासी देते हुए कहा कि उन्होंने अपने भाषण में क्षेत्र के लोगों की आकांक्षाओं को पेश किया.

My young friend, Jamyang Tsering Namgyal who is @MPLadakh delivered an outstanding speech in the Lok Sabha while discussing key bills on J&K. He coherently presents the aspirations of our sisters and brothers from Ladakh. It is a must hear! https://t.co/XN8dGcTwx6
पीएम मोदी ने एक ट्वीट में कहा, ‘मेरे युवा दोस्त, लद्दाख से सांसद जामयांग शेरिंग नामग्याल ने जम्मू कश्मीर पर महत्वपूर्ण विधेयकों पर चर्चा के दौरान शानदार भाषण दिया. लद्दाख के हमारे भाइयों और बहनों की आंकाक्षा को सुसंगत रूप से प्रस्तुत किया. इसे अवश्य सुना जाना चाहिए.'    

Excellent speech by young BJP MP, Jamyang Tsering Namgyal, representing Ladakh, the largest Lok Sabha constituency of India.
A speech full of facts that reflects aspirations of our brothers and sister from the Ladakh region. @MPLadakh
Do watch!https://t.co/mdzVUCD0LV
केंद्रीय गृह मंत्री अमित शाह और केंद्रीय मंत्री स्मृति ईरानी ने भी नामग्याल के भाषण का वीडियो ट्वीट किया. उन्होंने उसे देखने की अपील की.